รัชนก ศรีโลพันธุ์

รัชนก ศรีโลพันธุ์ นักร้องเพลงลูกทุ่งหญิงชาวไทย สังกัดค่าย แกรมมี่โกลด์ ในเครือ จีเอ็มเอ็ม แกรมมี่ เจ้าของฉายานักร้องสาวเสียงโศก เป็นนักร้องลูกทุ่งที่มีชื่อเสียงโด่งดังในปัจจุบันจากผลงานเพลง เขียนฝันไว้ข้างฝา,ขอเจ็บครึ่งใจ,เพลงรอที่พุมเรียง,สัญญากับใจ,ฝนตกในทะเล,คำว่าไม่ว่างคือข้ออ้างของคำว่าไม่รัก,รักต้องแสดงออก,ฝากคำถามไว้กับดาว ฯลฯ

**ประวัติ**
รัชนก ศรีโลพันธุ์  มีชื่อเล่นว่า นก เกิดเมื่อวันที่ 6 ตุลาคม พ.ศ. 2525 เป็นบุตรของนายสุชีพ ศรีโลพันธุ์ และนางแดง ศรีโลพันธุ์ เป็นบุตรเกษตรกรสวนแตงชาว  อำเภอร่อนพิบูลย์ จังหวัดนครศรีธรรมราช ก่อนจะมาเป็นนักร้องอาชีพ และออกผลงาน เธอเคยคว้าตำแหน่งชนะเลิศ การประกวดร้องเพลงลูกทุ่งชิงถ้วยพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ประจำปี พ.ศ. 2546 เธอมาพักอาศัยและร้องเพลงกับวงดนตรีอิเล็กโทนเล็ก ๆ ของ อ.ประสพสุข รัตนสุภา ตั้งแต่สมัยเรียนอยู่ชั้น ม.5 ที่ โรงเรียนกัลยาณีศรีธรรมราชเพื่อหาเงินส่งตัวเองเรียนจนจบการศึกษาระดับปริญญาตรี จากคณะเทคโนโลยีและการจัดการ มหาวิทยาลัยสงขลานครินทร์ วิทยาเขตสุราษฎร์ธานี

หลังการปลุกปั้นอยู่นานถึง 2 ปีของครูเพลงชื่อดังแห่งยุคอย่าง ครูสลา คุณวุฒิ ผู้ชักนำรัชนกเข้าสู่ค่าย แกรมมี่ โกลด์เมื่อได้เห็นแววจากการประกวด เธอก็จึงได้ผลมีงานชิ้นแรก คือ "เขียนฝันไว้ข้างฝา" ออกมา โดยตอนแรก มีการบันทึกเสียง 4-5 เพลง เพื่อนำไปสุ่มสำรวจความนิยมของแฟนๆทางภาคใต้ เพราะทางแกรมมี่โกลด์ หวังจะให้เธอเป็นนักร้องสำเนียงใต้อีกคนหนึ่ง ตามแบบ ดวงจันทร์ สุวรรณี ที่ได้สร้างชื่อจากเพลง "โชว์เบอร์ไม่โชว์ใจ" มาแล้ว แต่เมื่อร่อนแผ่นร่อนเพลงกันไปสักพักหนึ่ง จึงเปลี่ยนแผนมาให้เธอร้องสำเนียงลูกทุ่งทั่วไปตามแนวถนัดของเธอ 

นอกจากเพลง "เขียนฝันไว้ข้างฝา" ที่เป็นเพลงเอก และเพลง "ขอเจ็บครึ่งใจ" ที่ได้รับความนิยม เพลงที่น่าสนใจอีกเพลงก็คือ "เพลงรอที่พุมเรียง" ซึ่งเป็นเพลงแก้ของ "นิราศรักพุมเรียง" ที่ สาริกา กิ่งทอง นักร้องสาวหัวใจชายจากแดนใต้อีกคน เคยขับร้องไว้เมื่อหลายสิบปีก่อน โดยเพลงนี้ ครูจูเลี่ยม กิ่งทอง บิดาของ สาริกา กิ่งทอง ซึ่งประพันธ์ทั้งคำร้องและทำนอง "นิราศรักพุมเรียง" ได้ฝากฝีมือประพันธ์เพลงแก้คือ "เพลงรอที่พุมเรียง" ไว้ก่อนที่จะเสียชีวิต นอกจาก ครูเพลง 2 ท่านดังกล่าวแล้ว ผู้ที่ร่วมเขียนเพลงให้รัชนก ก็ยังมีทั้ง วสุ ห้าวหาญ ซอ พีระวัตร และ ชัย มหาชน 

งานเพลงชุดแรกของรัชนก ไม่ได้ออกมาในแนวลูกทุ่งสำเนียงใต้ตามสมัยนิยม หากแต่เป็นลูกทุ่งสำเนียงทั่วไป อัลบั้มชุดที่ 2 ออกมาในแนวลูกทุ่งเพื่อชีวิตสำเนียงใต้ ได้รับความนิยมเป็นอย่างสูง ผลงานเพลง ฝนตกในทะเล กลายเป็นงานเพลงที่เป็นตัวแทนของเธอ สื่อถึงสาวใต้ที่มีความรัก และมีวิถีชีวิตอยู่กับท้องทะเล และจากการที่เธอเป็นคนน่ารัก อัธยาศัยดี สามารถพูดได้หลายสำเนียง ทำให้เธอเป็นที่รักของแฟนเพลงทั่วประเทศ
งานสุดท้ายที่เขาทำก่อนพักเบรกคืออัลบั้มชุดที่ 3 ของเขาในปี 2555 ภายใต้สังกัดแกรมมี่ โกลด์ เขาเป็นศิลปินและทำงานเบื้องหลังให้กับศิลปินคนอื่นๆ ที่แกรมมี่โกลด์

**ผลงานเพลง**

**อัลบั้มเดี่ยว**

**อัลบั้มพิเศษ**

**ซิงเกิ้ลเดี่ยว**

**เพลงที่ไม่ได้ปล่อย**
ปล่อยให้ได้ฟังในรูปแบบ Demo Version ใน YouTube channel : รัชนก ศรีโลพันธุ์ OFFICIAL

**เพลงประกอบละครและภาพยนตร์**

**เพลงที่ไปรับเชิญร้อง**
เพลงที่รัชนกได้มีส่วนร่วมในการการร้อง

**เพลงในโปรเจกต์พิเศษ**

**ผลงานการแสดง**

**ละคร/ซิทคอม**
 ละครโทรทัศน์ทั้งหมดด้านล่างนี้ออกอากาศทางจีเอ็มเอ็ม 25 - ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์กองทัพบกช่อง 5- ละครโทรทัศน์ทั้งหมดด้านล่างนี้ออกอากาศทางช่องวัน 31

**ภาพยนตร์**

**มิวสิควีดีโอ**
 เพลง แฟนเพลงมืออาชีพ (2549)- เพลง สัญญากับใจ ศิลปิน รัชนก ศรีโลพันธุ์ (ต้นฉบับ จอมขวัญ กัลยา ) (2550)- เพลง ดอกนีออนบานค่ำ ศิลปิน ตั๊กแตน ชลดา (2551)- เพลง ชีวิตแขวนบนความเศร้า ศิลปิน รัชนก ศรีโลพันธุ์ (2563)

**โฆษณา**
 ช่องแกรมมี่ 4 ช่อง (ช่อง Fan TV., ช่อง Bang Channel, ช่อง Green Channel และช่อง Acts Channel) ร่วมด้วย ไมค์ ภิรมย์พร,ต่าย อรทัย,เอิร์น สุรัตน์ติกานต์ และศิลปิน นักร้อง นักแสดงอีกมากมาย (2552)
*ซอสปรุงรสฝาเขียว ตรา ภูเขาทอง ร่วมกับ ตั๊กแตน ชลดา,โกไข่กับนายสน และ เจมส์ ชินกฤช (2556)- กล่องรับสัญญาณ GMM. Z รุ่น HD ร่วมด้วย ไผ่ พงศธร,หญิงลี ศรีจุมพล และศิลปิน นักร้อง นักแสดงอีกมากมาย (2566-2567)

**คอนเสิร์ต**
 คอนเสิร์ต Pattaya International Music Festival 2006 (19 มีนาคม 2549)- คอนเสิร์ต ด้วยรักแด่ครูสลา (11 มีนาคม 2550)- คอนเสิร์ต สวัสดีลูกทุ่งทั่วไทย (9 พฤษภาคม 2552)- คอนเสิร์ต Got Show ตอน เพชรตัดเพชร (10 มีนาคม 2555)- คอนเสิร์ต x2 ปี M-150 ลูกทุ่งซุปเปอร์โชว์ (18 สิงหาคม 2555)- คอนเสิร์ต คาราวานแฟนทีวีสามัคคีสัญจร 1 (25 สิงหาคม 2555)- คอนเสิร์ต ครูสลามายามบ้าน ครั้งที่ 14 (2 เมษายน 2556)- คอนเสิร์ต ครบรอบ 8 ปี อินฟินิตี้ความสุข (10 พฤษภาคม 2557)- คอนเสิร์ต สลา คุณวุฒิ คนสร้างเพลง เพลงสร้างคน (27 สิงหาคม 2559) - คอนเสิร์ต 28 ปี ดวงจันทร์...กลางดวงใจ พุ่มพวง ดวงจันทร์ (12 มิถุนายน 2563) - คอนเสิร์ต 25 ปี แกรมมี่ โกลด์ เส้นทางมิตรภาพโรดทัวร์ (10 ตุลาคม - 28 พฤศจิกายน 2563 / รังสิต & หนองคาย)- คอนเสิร์ต เทศกาล ขึ้นเขาไหว้พระ (9-25 กุมภาพันธ์ 2567)

**รางวัล**
 รางวัล เพชรในเพลง สาขา การขับร้องเพลงดีเด่นด้านภาษาไทย ประเภท ชมเชยผู้ขับร้องเพลงไทยลูกทุ่งหญิง จากเพลง เพลงรอที่พุมเรียง ในอัลบั้มชุดที่ 1 เขียนฝันไว้ข้างฝา เนื่องในวันภาษาไทยแห่งชาติ ประจำปี 2549
*รางวัล มาลัยทอง ประจำปี 2549 สาขา ดาวรุ่งหญิงยอดเยี่ยม จากเพลง เขียนฝันไว้ข้างฝา ในอัลบั้มชุดที่ 1 เขียนฝันไว้ข้างฝา
*รางวัล เพชรในเพลง สาขา การขับร้องเพลงดีเด่นด้านภาษาไทย ประเภท ชนะเลิศผู้ขับร้องเพลงไทยลูกทุ่งหญิง จากเพลง เขียนฝันไว้ข้างฝา ในอัลบั้มชุดที่ 1 เขียนฝันไว้ข้างฝา เนื่องในวันภาษาไทยแห่งชาติ ประจำปี 2550
*รางวัล มหานครอวอร์ดส ครั้งที่ 8 ประจำปี 2554 สาขา นักร้องลูกทุ่งหญิงยอดนิยม จากอัลบั้มชุดที่ 2 ฝนตกในทะเล
*Intensive Watch Music Awards รางวัล เพลงลูกทุ่งที่ได้รับความนิยมอันดับที่ 1 ที่เปิดบนสถานีวิทยุมากที่สุด ในกรุงเทพฯและปริมณฑล จากการวิจัยของ Intensive Watch
เดือน มิถุนายน, กรกฎาคม ปี 2554 จากเพลง ฝนตกในทะเล ในอัลบั้มชุดที่ 2 ฝนตกในทะเล

**อ้างอิง**

**แหล่งข้อมูลอื่น**
ratchanok_sreelopan
หมวดหมู่:บุคคลที่ยังมีชีวิตอยู่
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:นักร้องหญิงชาวไทย
หมวดหมู่:นักร้องลูกทุ่งหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:บุคคลจากอำเภอร่อนพิบูลย์
หมวดหมู่:บุคคลจากคณะเทคโนโลยีและการจัดการ มหาวิทยาลัยสงขลานครินทร์
หมวดหมู่:ศิลปินสังกัดแกรมมี่โกลด์
หมวดหมู่:พุทธศาสนิกชนชาวไทย
หมวดหมู่:นักร้องจากจังหวัดนครศรีธรรมราช